Locul de origine al acestui popor astăzi se află împărțit între nordul Irakului, sud-estul Turciei, nord-vestul Iranului și nord-estul Siriei. Majoritatea asirienilor moderni au fost nevoiți să emigreze în alte regiuni ale lumii, inclusiv în America de Nord, Levant, Australia, Europa, Rusia și regiunea Caucazului începând de la finele secolului al XIX-lea. Emigrația a fost declanșată de evenimente politice, prigoane și masacre, cum ar fi genocidul asirian în Imperiul Otoman, în timpul primului război mondial, masacrul din Simele din Irak din 1933, Revoluția iraniană din 1979, politica regimurilor naționaliste arabe în Irak și Siria, campaniile militare ale lui Saddam Hussein și războaiele din Irak care le-au urmat, și apariția Statului Islamic și cucerirea de către acesta a zonei cunoscută ca „Câmpia Ninive”).